KIRKENYT  augusts 


Nyt  undervisnings- 
materiale til  brug 
for  undervisning  i 
skolerne 

nformationstjenesten  har  ladet  udar- 
bejde et  lille  hæfte  til  brug  for  un- 
dervisning i  skolerne. 
Informative  artikler  om  vor  kirkes 
lære  illustreret  med  forklarende  tegninger 
giver  et  godt  billede  af  hvad  det  er  vi 
tror  på.  Nysgerrige  skoleelever  eller  blot 
dem  der  ønsker  lidt  oplysninger  bliver 
her  hjulpet  godt  på  vej. 

Det  begynder  med  -  ja,  begyndelsen 
til  Kirkens  genoprettelse,  med  Joseph 
Smiths  første  åbenbaring.  Kirkens  orga- 
nisation er  det  næste  emne  der  behandles 
og  den  er  jo  nok  så  interessant.  Efter 


dette  følger  en  gennemgang  af  Kirkens 
lærdomme.  Kirkens  ledelse  omtales,  dvs. 
der  vises  et  billede  af  Det  Første  Præ- 
sidentskab med  en  kort  omtale.  Hæftet 
slutter  med  at  tale  om  vores  velfærdsplan 
og  præstedømmet  med  de  forskellige 
funktioner. 

Det  er  tanken  at  hæftet  skal  kunne 
følges  op  med  en  mundtlig  undervisning, 
men  der  er  med  hæftet  lagt  et  godt 
grundlag  for  at  skærpe  nysgerrigheden, 
for  på  de  få  sider  (desværre  mangler  der 
sidetal)  er  det  ikke  muligt  at  komme  hele 
vejen  rundt. 

Informationskontoret  forventer  at 
hæftet  vil  hjælpe  i  det  vigtige  område 
der  hedder  orientering  om  Kirken  i 
skolerne.  Der  er  ialtfald  gjort  en  god 
begyndelse . . 

Informationstjenestens  adresse  er: 
Vedstedvej  9,  2610  Rødovre.  □ 

KIRKELIVET  . 

For    enhver    Sidste    Dages    Hellig  fami- 
lie  at4r  kirken  Bom  et  stnlingapun'iti 
Kirkens   aktiviteter   er   bygget   op  for 
at    st*tte    familien.    Det    er    i  familie 
man    skal    Irre    om   det  £ 
-   og  og*a  om  at   vire  et   troende  men- 
neske.  Kirken  er  blot  en  hjælp  til 
forældrene,    oA  de  kan  opfyld?  denne 
[orpi  iijtelne  .    Kirken    er    -    aet    p  a  den 
ne    made    -    et  serviceorgan. 

Væsentlig  Pr  det.  at  familien  [år  en 
religiøs  uddannelse,  for  Fnstus  sag 
de:  "Og  dette  er  det  evige  liv,  at  d 
kender  dig.  den  eneste  sande  Gud,  ag 
ham ,    s  otti  du  har  sendt 

(Johannes    17; 31    og    videre    alger  Her- 
ren:   "Hvis    [    elsker    mig,    aå    hold  mine 
befalinger".     (Johannes    1 4 ; 1 b ) 


Om  søndagen  afholdes  der  g 
og  en  rekke  mader  for  alle 
per.  I  løbet  af  ugen  mede« 
til  forskellige  aktivitete 

Kirken  er  inddelt  i  organi 
som  er  parate  til.  at  unde 
le m.mer ne  pa  ethvert  alders 

PRIMARY:    For   børn   mellem  3 

UNGE  HÆND  IDet  aronake  pr« 
For  unge  mænd  m* 
IS  ar . 

UNGE  PIGER:    For  unge  kvind  bf£ 
12   og   18  Ar. 

ENLIGE  VOKSNE:    Alle  enlige 

SØNDAGSSKOLEN:    For  alle  ov 

Den  levende  Mormons  Bogs  ord 

Primaryaktivitet  i  Allerød  ward 


Primary  i  Allerød  ward,  havde 
lørdag  den  19.  marts  1988  en 
aktivitet  kaldet  »Den  levende 
Mormons  Bog«.  Formålet  var  bl.a.  at 
give  børnene  et  indtryk  af  bogens  indhold 
og  hvor  spændende  den  er,  hvad  pro- 
feterne oplevede  og  deres  forbindelse 
med  vor  himmelske  Fader. 

Arrangementet  var  lavet  som  en  rejse 
i  en  tidsmaskine,  der  tog  os  tilbage  til 
ca.  600  år  før  Kristi  fødsel  -  Mødetids- 
punktet var  kl.  14.45  og  alle  deltagere 
40  børn  +  9  voksne  (foruden  11  med- 
virkende) fik  udleveret  et  »Boarding 
Pass«  hvorpå  navn  og  pladsnr.  var  påført 
-  det  var  en  stor  glæde,  at  alle  var  mødt 
til  tiden.  Indgangen  til  kirkesalen  var 
blevet  ændret  således,  at  det  forestillede 
en  indgang  til  en  maskine  og  kirkesalen 
var  ændret  til  en  kabine,  hvor  passage- 
rerne blev  vist  til  nummererede  pladser. 

Kl.  15.00  blev  der  budt  velkommen 
og  efter  indledning  og  nogen  vejledning, 
startede  maskinen  med  blink  og  motor- 
lyd. Pludselig  var  vi  tilbage  til  tiden  før 
Kristi  fødsel  og  ind  kom  Nephi,  som 


fortalte  om  sig  selv,  sin  familie  og  de 
optegnelser  der  stod  på  pladerne,  hvor 
vigtigt  det  var,  at  følge  de  bud  og  be- 
falinger der  stod  på  pladerne.  Derefter 
kom  Alma  den  yngre  og  senere  lama- 
nitten Samuel.  Mellem  hver  profets  an- 
komst startede  maskinen  og  lysene  blin- 
kede (det  var  en  fornøjelse  at  se  børnene 
og  den  interesse  de  viste  og  især  ærbø- 
dighed under  hele  programmet.  Så  blev 
deltagerne  vist  nedenunder,  hvor  de  mød- 
te profeten  Moroni  der  sad  og  skrev  på 
guldpladerne.  Moroni  talte  til  børnene 
og  forklarede  hvor  vigtige  guldpladerne 
var  og  deres  betydning  for  verdenen  idag. 
Da  Moroni  var  gået,  fik  børnene  en 
opgave,  som  de  udførte  med  stor  inter- 
esse. Så  gik  vi  igen  ovenpå,  hvor  vi  mødte 
Joseph  Smith  og  Oliver  Cowdery.  JS. 
sad  og  oversatte  fra  guldpladerne  og  OC. 
sad  og  skrev.  Joseph  Smith  fortalte  sin 
historie  og  vigtigheden  af,  at  studere 
Mormons  Bog  idag. 

Børnene  fik  derefter  en  opgave,  inddelt 
efter  klassetrin,  og  i  dagens  anledning  var 
fremskaffet  et  hebræisk  alfabet,  og  op- 

Udsnit  af forsamlingen 


gaverne  gik  ud  på,  at  oversætte  nogle 
skrifter.  Børnene  kunne  derigennem  få 
en  lille  fornemmelse  af,  at  uden  Herrens 
inspiration  havde  JS.  ikke  kunnet  over- 
sætte pladerne.  Det  var  en  fornøjelse  at 
se  den  interesse  børnene  viste  for  at  løse 
opgaven. 

Efter  dette,  skulle  vi  igen  på  rejse  og 
kom  til  missionæren  i  dagens  verden,  han 
forklarede  hvad  missionen  betød  for  ham 
og  hvor  meget  han  ønskede  og  håbede 
at  alle  de  børn  der  var  tilstede  en  dag 
ville  udføre  en  mission.  På  hans  spørgs- 


mål blev  der  svaret  et  rungende  »ja«  fra 
børnene. 

Inden  rejsen  sluttede  skulle  vi  have 
forfriskninger  og  den  spiste  vi  i  Japan. 
Vi  blev  budt  velkommen  af  2  geishapiger 
der  inviterede  os  indenfor  i  deres  hjem, 
der  var  blevet  pyntet  festligt  op  og  man 
fornemmede  virkelig  det  japanske  på 
grund  af  dekorationerne.  Der  blev  ser- 
veret ris,  majs,  ærter,  gulerødder  og  agur- 
ker og  dem  der  havde  lyst  kunne  spise 
det  med  pinde,  det  ville  de  fleste  børn 
(dog  skal  det  nævnes,  at  efter  et  stykke 


tid,  var  der  mange  der  skiftede  til  gaffel). 
Efter  forfriskninger  skulle  vi  så  rejse  hjem 
og  da  alle  var  placeret  i  maskinen, 
startede  vi  motoren  og  lysene  blinkede 
for  sidste  gang.  Vi  landede  sikkert  og 
godt  tilpas  efter  en  dejlig  åndelig  efter- 
middag, hvor  alle,  børn  som  voksne, 
havde  fornemmet  storheden  og  betyd- 
ningen af  Mormons  Bog.  Den  måde 
programmet  blev  præsenteret  på,  gjorde 
os  alle  lidt  mere  interesseret  i  at  læse 
og  studere  bogen. 

Mie  Hansen,  Allerød  ward  □ 

Mit  første  år  som  missionær 

Missionærbreve  fra  ældste  Anders  Edsberg 


Kære  familie. 
16.  april 

MTC  (Missionary  Training  Center)  er 
det  mest  vidunderlige  sted  en  missionær 
kan  komme,  inden  han  skal  ud  og 
forkynde  evangeliet.  Ånden  her  er  så 
stærk  til  vores  møder,  i  vores  klasser  og 
hvor  vi  samles  for  at  dele  evangeliet  med 
hinanden.  Jeg  er  så  glad  for  mit  distrikt 
(klasse).  Vi  er  seks,  der  skal  til  tysktalende 
lande.  De  fire  af  os  er  fra  Utah,  een  fra 
New  York  og  så  mig  fra  Danmark.  De 
to  der  skal  til  Hamburg  er  søstermissio- 
nærer, to  skal  til  Miinchen  og  min  kom- 
pagnon og  jeg  skal  til  Schweiz.  Vi  er 
næsten  lige  som  en  familie,  brødre  og 
søstre.  Vi  hjælper  hinanden,  hvis  vi  skulle 
have  problemer  og  deler  vore  vidnesbyrd 
med  hinanden.  Jeg  ville  sådan  ønske,  at 
Liza  og  Jesper  også  kunne  komme  her- 
over, når  de  skal  på  mission. 

16.  maj 

Det  går  virkelig  godt  med  det  tyske 
sprog  og  jeg  er  ved  at  blive  den  rene 
mester,  dog  går  diskussionerne  lidt  langs- 
ommere, men  vi  har  nogle  virkelige 
dygtige  lærere,  så  jeg  skal  nok  få  det 
hele  lært.  Hver  tirsdag  har  vi  en  »de- 


votional«,  hvor  een  af  generalautorite- 
terne taler  til  os.  Forleden  kom  een  af 
Herrens  apostle  David  B.  Haigh.  Han 
er  en  vidunderlig  taler  og  ånden  var  stærk 
og  vi  lærte  meget  af  hans  ord  til  os.  Jeg 
har  lige  fået  mine  rejseplaner.  Jeg  rejser 
tirsdag  morgen  9/6  til  Zurich. 
2.  juni 

Livet  er  vidunderligt.  Jeg  håber,  at  I 
har  det  lige  så  godt,  som  jeg  har  det, 
for  jeg  svæver.  Jeg  kan  ikke  beskrive  i 
ord,  hvor  meget  jeg  er  blevet  velsignet, 
siden  jeg  er  taget  ud  for  at  tjene  Herren. 
Tusind  tak  for  jeres  vidunderlige  breve, 
der  er  intet  der  kan  røre  en  missionærs 
hjerte  så  meget  som  et  dejligt  brev 
hjemmefra.  Jeg  elsker  jer  virkelig  meget. 

14.  juni 

Jeg  er  nu  i  Schweiz  og  er  blevet  sendt 
til  en  lille  by  ved  Bodensee,  der  hedder 
Friedrichshafen  i  den  tyske  del  af  vores 
mission.  I  kan  tro  det  er  hårdt  at  være 
missionær,  altid  at  skulle  smile  til  folk, 
som  siger  grimme  ting  til  een,  men  den 
hårdeste  del  er  nok,  at  jeg  skal  købe  ind 
og  lave  min  mad  selv,  men  glæden  ved 
at  undervise  disse  mennesker  er  det  hele 
værd. 


2.  juli 

Denne  mission  er  en  supermission.  Jeg 
er  så  glad  for  at  være  her  og  vores 
missionspræsident  Cracroft  er  en  utrolig 
mand. 

15.  juli 

Solen  skinner  hernede  og  elder  Mou- 
rik  og  jeg  cykler  lange  ture  ud  til  de 
undersøgere  vi  har  i  udkanten  af  vores 
område.  Det  er  utroligt  varmt  og  jeg  er 
blevet  meget  solbrændt  af  vores  lange 
cykelture.  Vi  arbejder  hårdt  og  har  mange 
undersøgere  og  vi  håber  at  have  to  dåb 
i  denne  måned. 

17.  august 

I  torsdags  fik  jeg  en  ny  companion, 
elder  Buchler  fra  S.L.C.  Hans  forfædre 
kommer  fra  Bern  Oberland,  det  er  der 
navnet  Buchler  stammer  fra.  Han  er  mit 
forbillede  af  en  missionær.  Han  arbejder 
hårdt  og  er  altid  i  godt  humør.  Jeg  er 
sikker  på,  at  vi  vil  få  megen  succes 
sammen.  Det  går  godt  hernede  i  Frie- 
drichshafen. Jeg  er  så  begejstret  for  dette 
arbejde  og  den  glæde,  der  fylder  mit 
hjerte  er  ubeskrivelig. 

26.  september 

Nu  er  jeg  i  Schweiz  og  arbejder 
sammen  med  elder  Neff  her  i  Langenthai. 
Jeg  var  lidt  ked  af  at  forlade  elder 
Buchler,  da  vi  var  ved  at  få  virkelig  succes 
blandt  menneskene  i  Friedrichshafen  - 
men  jeg  er  sikker  på,  at  nogle  af  de 
mennesker,  vi  fandt  og  belærte  sammen, 
vil  blive  døbt.  Men  her  i  Langenthai  er 
der  også  dejligt.  Vi  har  bil  her  (dyrt!) 
og  en  helt  ny  lejlighed,  så  jeg  har  det 
godt. 

11.  oktober 

Mit  vidnesbyrd  vokser  dag  for  dag  - 
der  er  intet,  der  kan  stoppe  dette  værk. 
En  af  de  vigtigste  ting  (hvis  ikke  den 
vigtigste)  er  »memberwork«.  Det  er  utro- 
ligt vigtigt,  at  medlemmerne  arbejder 
sammen  med  missionærerne  og  at  med- 
lemmerne tager  ud  og  giver  vidnesbyrd 
til  undersøgere  og  inviterer  dem  hjem 
til  sig.  Jeg  ved,  at  det  er  den  eneste  måde, 
at  man  virkelig  får  gang  i  missionærar- 
bejdet  på.  I  Ravensburg  Gemeinde  havde 
vi  en  stor  fremgang  med  missionærar- 
bejdet,  da  medlemmerne  og  missionæ- 
rerne virkelig  begyndte  at  arbejde  sam- 
men. Hvis  I  skulle  få  mulighed  for  at 
gå  ud  med  missionærerne  og  besøge 
undersøgere,  så  gør  det  endelig.  Nogle 
af  de  bedste  aftaler  vi  har  haft,  har  været 
med  medlemmer  som  »joint  teach«. 


7.  december 

Præs.  Assay  og  hans  hustru  har  lige 
været  her  i  Schweiz  på  »missiontour«. 
Han  kom  og  talte  til  vores  zonekonfe- 
rence sammen  med  søs.  Assay.  Vores 
konference  var  en  stor  åndelig  oplevelse 
og  jeg  lærte  virkelig  meget  de  timer  jeg 
var  der.  Præs.  Assay  talte  også  til  en  fire- 
side  i  Bern  samme  aften  og  her  fik  jeg 
mulighed  for  at  tale  med  ham  efter 
mødet.  Jeg  elsker  virkelig  min  mission. 
At  være  på  mission  er  et  åndeligt  eventyr. 
Nu  er  vores  program  ved  at  komme  på 
benene.  Vi  har  en  masse  dejlige  men- 
nesker, som  vi  belærer. 

11.  januar  -  88 

Jeg  er  ked  af,  at  der  er  gået  så  lang 
tid  siden  I  har  hørt  fra  mig  sidst.  Jeg 
takker  så  inderligt  for  jeres  kærlighed  og 
overbærenhed.  Der  er  sket  utroligt  meget 
siden  sidst.  Kan  I  huske,  at  jeg  fortalte 
jer  om  en  kvinde,  Angioletta  som  vi 
belærte.  Hende  døbte  vi  i  lørdags.  Det 
var  en  vidunderlig  dåb.  Først  talte  biskop 
Weidmann  og  så  døbte  jeg  Angioletta 
og  elder  Tolman  bekræftede  hende  som 
medlem  af  Jesu  Kristi  Kirke  af  S.D.H. 
og  gav  hende  Helligåndens  gave.  Der  var 
en  masse  mennesker  og  vi  havde  også 
undersøgere  der.  Søstrene  i  vores  distrikt 
havde  en  ung  mand  med,  som  skal  døbes 
på  søndag.  Mit  vidnesbyrd  vokser  hver 
dag.  Jeg  ved  vor  himmelske  Fader  lever. 

Jeg  kan  virkelig  mærke,  hvor  tæt  Herrens 
andet  komme  er  og  hvor  stor  magt 
Lucifer  har  over  menneskenes  hjerter.  En 
af  de  kostbareste  gaver  vi  har  er  vort 
vidnesbyrd  og  det  er  utroligt  vigtigt,  at 
vi  bruger  den  kraft,  som  vores  himmelske 
Fader  har  givet  os  til  at  opbygge  hans 
rige  og  bringe  sjæle  til  ham.  Fro  er 
kernen,  hvor  vi  henter  vores  kraft  (Alma 
26:22). 

1.  februar 

Jeg  har  haft  en  dejlig  travl  uge.  Jeg 
tror  ikke,  at  jeg  har  »street  contactet« 
så  meget  før,  men  til  gengæld  har  min 
companion  og  jeg  også  set  en  masse 
»Erfolg«.  Jeg  fik  mange  adresser  og  fik 
snakket  med  en  masse  dejlige  mennesker. 
Vi  har  fundet  4  nye  undersøgere  denne 
uge.  En  af  dem  hedder  Thomas.  Jeg  vil 
lige  fortælle  hans  historie.  Det  er  onsdag 
aften  kl.  21.30  og  min  comp  og  jeg  står 
og  venter  på  Tram'en,  så  vi  kan  komme 
hjem.  Pludselig  er  der  en  ung  mand,  der 
kommer  hen  til  os  og  spørger  os  om 
vi  er  fra  Salt  Lake  City.  Vi  kigger  på 
hinanden  og  svarer  så:  »No,  but  we  are 
Mormons!«  Vi  kommer  i  snak  med  ham 
og  det  viser  sig,  at  denne  unge  mand, 
er  »desperat«  efter  at  høre  to  af  Herrens 
repræsentanter  forkynde  ham  det  sande 
budskab.  Vi  tager  ham  med  hjem  til  vores 
lille  lejlighed  på  Eidmatt  strasse,  hvor  vi 
belærte  ham  resten  af  aftenen,  den  1. 
diskussion  og  havde  en  stærk  åndelig 
oplevelse  med  ham.  Det  var  herligt,  når 
man  tænker  på,  at  vi  er  i  Schweiz  og 
endda  i  Zurich,  hvor  folk  flygter,  når  de 
ser  missionærer.  Men  det  er  et  vidnesbyrd 
til  mig,  at  Herren  også  kan  lede  folk  til 
os. 

24.  februar 

Det  går  fremad  med  Herrens  værk  her 
i  Schweiz.  På  6  uger  har  vi  haft  41  dåb! 
Mit  vidnesbyrd  vokser  gennem  mit  da- 
glige studium  af  Mormons  Bog.  Den 
kraft  vi  kan  hente  fra  denne  bog  er  så 
stor  og  så  umådelig  vigtig.  Jeg  ville  sådan 
ønske,  at  jeg  havde  noget  mere  tid  til 
at  studere  skrifterne  -  men  jeg  trøster  mig 
istedet  for  med,  at  jeg  kan  belære  andre 
mennesker  om  disse  ting.  Jeg  har  mange 
dejlige  oplevelser  (åndelige  tilkendegivel- 
ser), som  til  tider  kan  være  svære  at  skrive 
ned  på  papir.  Som  f.eks.  hvordan  vi 

gennem  Helligånden  kan  finde  en  »gol- 
den person«  (et  menneske,  som  »gen- 
kender« evangeliet),  når  vi  går  fra  dør 
til  dør.  Jeg  kan  fortælle  jer,  at  når  jeg 
føler  Herrens  kærlighed  og  hans  ånds 
vejledning,  er  det  når  jeg  ydmyger  mig 
for  Herren  og  viser,  at  jeg  er  villig  til 
at  tjene  Ham  med  »hele  mit  hjerte,  sjæl, 
sind  og  styrke«  (L&P  4:2).  Så  er  det, 
at  Herren  velsigner  sine  børn. 
7.  marts 

Hils  alle  søskende  i  Danmark  og  tak 
dem  for  deres  breve.  Jeg  er  meget  glad 
for  dem. 

21.  marts 

En  af  de  stærkeste,  åndelige  »terminer« 
jeg  har  haft,  havde  vi  i  torsdags.  Vi  tog 
hen  til  en  mand,  som  vi  havde  fundet 
for  et  par  uger  siden  og  som  vi  havde 


givet  en  Mormons  Bog.  Han  inviterede 
os  indenfor  og  vi  gav  ham  den  første 
lektie.  Under  denne  bar  vi  vidnesbyrd 
om  Herrens  profet  Joseph  Smith  3  gange 
og  den  3.  gang,  havde  vi  alle  tårer  i  øjnene 
og  Herrens  ånd  bevidnede  vores  ord  med 
en  sådan  styrke,  som  jeg  aldrig  før  havde 
oplevet.  Da  vi  forlod  Hr.  Baumann,  var 
vi  udmattede  og  fyldt  med  en  ubeskri- 
velig glæde.  Jeg  ved  virkelig,  at  dette 
evangelium  er  sandt,  at  Jesus  er  Kristus 
og  at  denne  kirke  er  hans  kirke  »und 
Die  einzige,  wahre  und  lebendige  kirche 
auf  dem  ganzen  Erboden.«  (L&P  1:30). 

27.  april 

Jeg  har  haft  en  masse  om  ørerne,  så 
jeg  har  desværre  ikke  haft  tid  at  fatte 
pennen  før  nu.  I  morgen  får  jeg  min  første 
»greenie«  (nye  missionær).  Jeg  glæder 


mig  til  at  arbejde  med  min  nye  »greenie«,  l 
da  det  snart  er  tid  at  se  en  dåb.  Mit 
vidnesbyrd  vokser  dagligt.  Arbejdet  er 
hårdt,  men  Herren  kræver  et  offer  af  os; 
kun  gennem  Herrens  udvalgte,  kan  hans 
ånd  arbejde,  og  arbejdes  må  der.  Tiden 
er  virkelig  knap  og  det  er  mit  håb  og 
min  bøn,  at  vi  som  en  familie,  må  kunne 
opbygge  Herrens  værk  med  stor  herlig- 
hed og  styrke,  sammen  med  vores  brødre 
og  søstre  i  kirken. 

Kærligst 
Anders  Edsberg. 

Med  Anders'  tilladelse  har  vi  bragt 
disse  uddrag  af  breve  fra  hans  første  år 
i  missionsmarken.  Han  virker  i  Schweiz. 
Vi  bringer  gerne  andre  missionærople- 
velser. Skriv  til  os.  □ 


Anders  Edsberg  (tv)  og  ældste  Tolman 


SKRIV 
TIL  OS 


Redaktionen  af  Stjernen  er  inter- 
esseret i  at  få  artikler  om  læsernes 
personlige  oplevelser  med  Kir- 
kens tidsskrift.  Det  der  især  vil  interessere 
er,  hvordan  vort  blad  har: 

1.  stryket  din  tro  som  medlem  af  Kirken. 

2.  hjulpet  med  til  en  forståelse  af  det 
gengivne  evangelium 

3.  hjulpet  dig  med  at  vide  mere  om 
Kirkens  retningslinjer,  programmer  og 
historie. 


4.  hjulpet  dig  som  leder  eller  lærer  ved 
at  give  dig  artikler  og  hjælpemidler  til 
bedre  at  forvalte  din  opgave  i  Kirken. 

5.  beriget  dit  liv  eller  din  families.  Eller 
bragt  glæde  til  medlemmer  såvel  som 
ikke- medlemmer. 

Dersom  du  har  oplevet  noget  som  du 
ønsker  at  dele  med  andre,  beder  vi  dig 
skrive  en  artikel  på  ca.  200  ord  og  snarest 
og  senest  d.  15.  august  sende  den  til 
STJERNENS  redaktion,  Hans  Egedes 
Gade  2,1,  2200  København  N.  JL. 

Ny  grenspræsident  i  Halmstad 


Henrik  Offersen  er  født  og  op- 
vokset i  København.  I  1978 
hørte  han  for  første  gang  tale 
om  Kirken  gennem  missionærerne.  På 
grund  af  en  flytning  gik  der  8  måneder 
førend  missionærerne  igen  bankede  på 
hans  dør.  De  blev  faktisk  modtaget  som 
gamle  venner  og  en  måned  senere  blev 
Henrik  døbt.  En  måned  derefter  døbte 
han  sin  mor  og  i  1982  døbte  han  så 
sin  søster. 

I  1981  lærte  han  sin  kone  Birgitta  at 
kende,  og  i  1985  blev  de  viet  i  templet 
i  Stockholm,  dagen  efter  indvielsen. 

I  marts  1987  fik  de  en  datter  som 


Præsident  Offersen  med  hustruen  Birgitta  og 
datteren  Jannie 


HI 


er  en  kilde  til  stor  glæde  for  ægteparret 
og  nu  venter  de  deres  2.  barn. 

Om  dagen  går  Henrik  på  AMU  i 
Ljungby  og  uddanner  sig  til  elektriker. 
Fra  1983  til  1986  virkede  han  som 
rådgiver  i  Unge  Mænds  præsidentskab 
i  Københavns  4.  ward.  I  1986  flyttede 
familien  til  Sverige  og  der  blev  han 
andenrådgiver  til  grenspræsidenten  i 
Halmstad  og  i  januar  1988  blev  han 
kaldet  som  grenspræsident.  Ægteparret 
Offersen  har  modtaget  kaldelsen  med 
glæde,  men  også  med  en  lille  smule 
nervøsitet  over  det  store  ansvar.  De  har 
begge  et  stærkt  vidnesbyrd  om  evangeliet 
og  har  især  oplevet  hvordan  tiendeloven 
virker. 

Fra  det  svenske  KYRKONYTT.  □ 


Lawrence  Vincent  -  en  tenor 


-  og  hvilken  tenor! 

Da  missionpræsidentparret  var  til 
et  seminar  et  eller  andet  sted  i 
Europa  hørte  de  en  pragtfuld 
tenor  synge:  Lawrence  Vincent  fra  Wie- 
ner Volksoper.  Ham  måtte  vi  høre  i 
Danmark  og  den  29.  april  lyttede  vi  med 
undren  til  en  stemme,  der  var  i  stand 
til  at  fylde  hele  kirkerummet  med  vellyd. 
Jeg  tror,  at  det  er  første  gang  at  hjørnerne 
hørte  en  sangstemme  uden  mikrofon. 
Broder  Vincent  havde  lagt  et  godt  pro- 
gram og  vi  lyttede  både  til  opera,  operette 
og  salmer.  Imellem  nogle  af  numrene 
spillede  ældste  Stephen  Thomas  mester- 
ligt på  flyglet.  Bl.a.  hørte  vi  en  Nocturne 
for  venstre  hånd  af  A.  Skrjabin.  Vi  måtte 
rejse  os  i  sæderne  for  at  se  og  være  sikre 
på  at  der  kun  blev  brugt  venstre  hånd, 
så  godt  var  det.  Men  ældste  Thomas  var 
også  en  fremragende  akkompagnatør  og 
klarede  hele  det  stort  anlagte  repertoire 
med  følelse  og  musikalsk  indlevelse.  Det 
var  en  oplevelse  der  fyldte  os  alle  med 
glæde  og  som  vil  leve  længe  i  vores 
erindring. 

Broder  Vincent  var  ledsaget  af  sin 
hustru,  Jeanne,  der  ligeledes  sang,  dels 
solo  og  dels  sammen  med  sin  mand  i 
et  par  duetter.  Især  sang  de  »O  store  Gud« 
meget  bevægende  og  skabte  med  deres 
sang  en  værdig  afslutning  på  en  god  aften. 


Lawrence  Vincent  fortalte,  at  det  var 
en  artikel  af  Spencer  W.  Kimball  om 
sidste  dages  hellige  i  kunstens  verden,  der 
salte  dem  i  gang  med  at  synge.  I  for- 
bindelse med  hans  uddannelse  indsang 
han  nogle  sange  på  bånd  og  da  hun  hørte 
det,  blev  hun  klar  over  at  de  nu  måtte 
lægge  deres  liv  om.  De  havde  da  et  lille 
hotel  i  nærheden  af  Las  Vegas,  alt  det 


Lawrence  Vincent 
-fyldte 
kirkerummet 
med  vellyd 


afhændede  de  og  helligede  sig  fra  da  af 
sangen  og  han  begyndte  sin  karriere  som 
grev  Almavira  i  Barberen  i  Sevilla  og 
det  var  i  1980.  Siden  er  det  så  gået  der 
ud  af  og  han  har  sunget  flere  år  i  Tyskland 
og  siden  1987  i  Wien  hvor  han  har  en 
tre-årig  kontrakt.  Han  er  for  tiden  grens- 
præsident i  Wiens  internationale  gren. 
Ægteparret  har  3  sønner. 

Jørgen  Ljungstrøm  n 


r 

Nyt  fra  vores  tempel 


Eric  Martinson 


Eric  Martinson  in  memoriam 

Blot  4  dage  efter  sin  indsættelse  som 
førsterådgiver  i  tempelpræsidentskabet  i 
templet  døde  Eric  Martinson  i  en  alder 
af  75  år.  Bror  Martinson  havde  virket 
i  templet  siden  marts  1986  da  han 
sammen  med  sin  hustru  Gerda  blev 
kaldet  som  tempelmissionær.  Vi  fra  Dan- 
mark lærte  ham  at  kende  som  en  meget 
venlig  og  hjælpsom  tempeltjener.  Han 
havde  store  menneskelige  egenskaber  og 
var  elsket  af  alle  som  kendte  ham.  Hans 
store  omsorg  for  både  unge  og  gamle, 
gjorde  ham  elsket  af  alle  og  vi  vil  savne 
ham  i  templet.  □ 


Ny  rådgiver  i  templet 

Ved  bror  Percivalls  afløsning  som  råd- 
giver blev  der  plads  til  en  ny.  Det  blev 
bror  Harald  Dahlø  (62)  som  sammen 
med  sin  hustru  Magnhild  skal  virke  i 
templet.  Han  er  dermed  den  anden  nor- 
ske rådgiver  til  tempelpræsidenten,  idet 
Arne  Bakken,  som  døde  sidste  år,  var 
den  første. 

Præsident  Dahlø  er  omvendt  til  kirken 
og  kommer  fra  Frøya  i  Tronhjemsfjor- 
den,  det  samme  sted  hvor  en  af  kirkens 
store  apostle,  John  A.  Widtsoe  kom  fra. 
Harald  Dahlø  uddannede  sig  til  tand- 


Harald  Dahlø 


tekniker  og  startede  i  en  ung  alder  sit 
eget  laboratorium  som  han  byggede  op 
til  en  meget  god  forretning.  Han  sparede 
ikke  sig  selv  og  fik  hurtigt  ry  for  at  gøre 
sit  arbejde  godt. 

Da  missionærerne  en  dag  kom  til  hans 
dør,  var  det  hans  kone  der  tog  imod  dem 
og  det  var  hende  der  accepterede  evan- 
geliet og  blev  døbt.  Magnhild  fik  snart 
sin  søn  med  i  Kirken.  Og  han  blev  så 
ivrig  at  han  afbrød  sin  uddannelse  for 
at  blive  missionær  og  rejste  til  England 
som  den  første  norske  missionær  der. 

Harald  holdt  sig  hele  tiden  i  baggrund- 


Magnhild  Dahlø 

en  og  var  ofte  optaget  af  andre  ting  når 
Kirkens  medlemmer  besøgte  hans  hjem. 
Første  gang  Harald  stod  på  en  af  Kirkens 
talerstole  var  da  hans  søn  skulle  på 
mission.  Han  betalte  sin  søns  mission  og 
begyndte  så  småt  at  komme  i  Kirken. 
Det  første  sønnen  Arne  gjorde  da  han 
kom  hjem  var  at  døbe  faderen. 

Fra  da  af  var  Harald  Dahlø  en  trofast 


sidste  dages  hellig  og  han  har  været 
grenspræsident,  hvilket  han  blev  inden 
han  havde  været  medlem  i  et  år.  Derefter 
blev  han  distriktspræsident  og  blev  fem 
år  efter  kaldet  som  missionær  sammen 
med  sin  hustru.  Derudover  har  han  været 
rådgiver  i  missionspræsidentskabet  og 
tempeltjener  i  mange  år.  Og  de  har  besøgt 
templerne  i  London  og  Stockholm  flittigt. 


Både  Magnhild  og  Harald  har  et  stærkt 
vidnesbyrd  om  evangeliet.  Gennem  deres 
liv  viser  de  deres  tro  på  Gud  den  evige 
Fader  og  på  hans  søn  Jesus  Kristus.  Nu 
har  han  så  sammen  med  sin  hustru  fået 
mulighed  for  at  tjene  Herren  på  heltid 
i  templet  i  Stockholm. 

Fra  det  norske  KIRKENYTT, 
af  Asm.  H.  Hernes.  □ 


Bror  og  søster  Percivall  fotograferet  på  deres  virkeplads  i  templet. 


Præsident  Bernt  Percivall  afløst 

Den  25.  marts  afløste  præsident 
Thomas  S.  Monson  præsident 
Bernt  Percivall  som  førsterådgi- 
ver i  tempelpræsidentskabet  i  templet  i 
Stockholm.  Dermed  havde  bror  Percivall 
sammen  med  sin  hustru  udført  en  fin 
tempelmission,  idet  to  forlængelser  af 
deres  missionstid,  som  begyndte  i  maj 
1985  -  to  måneder  før  templets  indvielse 
-  havde  ført  til  at  de  nu,  på  nær  en  måned, 
havde  været  på  mission  i  3  år.  I  al  den 
tid  har  bror  Percivall  virket  som  rådgiver 
til  præsident  Langeland,  og  søster  An- 


nalisa Percivall  som  assistent  til  søster 
Langeland.  Mens  præsident  Langeland 
efter  kaldelse  fra  Det  Første  Præsident- 
skab virkede  som  missionspræsident  i 
Norge,  tjente  bror  Percivall  som  præsi- 
dent i  templet  i  tre  måneder  i  1987. 

Bror  Percivalls  farfars  far  var  den  første 
i  slægten  Percivall  som  accepterede  det 
gengivne  evangelium,  så  han  er  nu  4. 
generations-medlem. 

»Disse  tre  år  i  templet  har  været  de 
lykkeligste  i  vort  liv,«  siger  bror  Percivall 
med  overbevisning.  »Jeg  har  lært  sær- 
deles meget  og  fået  mange  åndelige 
kundskaber.  Vi  har  også  lært  mange 


vidunderlige  mennesker  at  kende,  som 
vi  er  kommet  til  at  holde  uendeligt  meget 
af  og  som  har  gengældt  vores  kærlighed. 
Det  har  beriget  vort  liv  og  gjort  de  ofte 
meget  arbejdsomme  dage  lette  for  os.« 
Og  søster  Percivall  tilføjer:  »Bernt  og  jeg 
har  aldrig  været  hinanden  så  nær  som 
i  al  den  tid.« 

Bror  og  søster  Percivall  har  tjent  som 
meget  gode  eksempler  på  trofast  tjeneste. 
Vi  vil  savne  deres  altid  gode  humør  og 
store  venlighed  som  de  altid  viste  når 
vi  besøgte  templet. 

Fra  Bo  G.  Wennerlunds  artikel  i  det 
svenske  KYRKONYTT.  □ 

Kvindekonference 

Aarhus  stav  - 14.  maj  88 


Der  var  kun  meget  få  tomnme  pladser  at  finde  i  Aarhus  wardsbygning  til 
Kvindekonferencen  1988. 


Stavens  hjælpeforening  havde  igen 
kalendersat  en  kvindekonference 
i  samarbejde  med  stavens  unge 
piger,  efter  nogle  års  pause. 

Arrangementet  var  opdelt  i  to  afsnit 
med  en  spisepause  imellem,  hvor  der  var 
forberedt  et  lækkert  ta'  selv  bord  med 
grønsagstærte,  frugttærter  med  fløde- 
skum og  forskellige  salater.  Et  spændende 
og  anderledes  bord  end  normalt,  -  som 
vakte  begejstring  hos  de  250  tilstedevæ- 
rende. Deltagerne  var  piger  fra  12  år  og 
opefter. 

Første  afdeling  var  et  godt  og  åndeligt 
møde,  -  hvor  alle  fik  nogle  gode  impulser 
med  sig  hjem  til  fortsat  udvikling  af  sig 
selv  og  sin  familie. 

Mødet  blev  ledet  af  hjælpeforeningens 
præsidentinde  str.  Anna-Liisa  Buur,  som 
citerede  dette  mundheld,  -  at  små  piger 
er  som  jordbær  og  fløde,  -  så  søde,  - 
og  overgav  straks  talerstolen  til  en  af 
stavens  yngste,  str.  Amy  Birk,  Odense 
1.  ward  på  12  år,  -  som  talte  om 
betydningen  af  at  holde  sig  moralsk  ren, 


og  at  forberede  sig  til  at  kunne  gå  på 
en  mission. 

Efter  denne  tale  var  emnet  centreret 
omkring  uddannelse  og  vigtigheden  af 
at  tilegne  os  viden  set  i  relation  til  L 
&  P  afs.  130:  18-19  hvor  der  står,  -  at 
hvad  vi  i  dette  liv  opnår  på  intelligensens 
område  skal  følge  med  os  i  opstandelsen. 

Det  var  str.  Annette  Nielsen  fra  Fre- 
derikshavn som  talte  over  dette  emne 
og  gav  udtryk  for  hvor  vigtigt  det  var 
også  for  kvinderne  at  uddanne  sig.  An- 
nette er  selv  igang  med  at  uddanne  sig 
til  sygeplejerske,  -  og  opfordrede  alle 
unge  til  at  gennemføre  det  man  plan- 
lægger. 

Endnu  en  ung  pige  Christina  Buur, 
Esbjerg  ward,  var  den  næste  taler,  efter 
at  en  kvartet  fra  Ålborg  havde  deltaget 
med  et  dejligt  sangnummer.  Hun  arbej- 
dede med  emnet,  -  at  støtte  en  god  ven 
på  mission.  Hun  havde  sat  sig  for  aldrig 
at  bede  ham  blive  hjemme,  -  og  aldrig 
give  udtryk  for  at  hun  var  ked  af  at  han 
skulle  afsted.  Hun  var  begejstret  over  at 


lære  sin  ven  at  kende  på  en  anden  måde 
nu  mens  han  var  missionær,  -  og  havde 
planlagt  at  læse  standardværkerne  igen- 
nem mens  han  var  borte,  så  hun  kunne 
være  på  højde  med  ham  når  han  blev 
afløst. 

Birgitte  Hansen  fulgte  ganske  fint  dette 
emne  op,  -  idet  hun  berettede  om  sin 
egen  mission,  -  og  om  hvor  mange 
forhindringer  der  skulle  ryddes  af  vejen 
inden  det  lykkedes  at  komme  afsted,  - 
men  også  om  hvor  store  velsignelser  det 
havde  været  for  hende  at  være  på  mis- 
sion. Hun  kunne  kun  opfordre  alle  til 
at  gå,  -  og  få  »en  udvikling  på  Herrens 
universitet«. 

De  to  smilende  søstre  Dorthe  og  Lise 
Willemann  fra  Horsens  sang  nu  en  dejlig 
duet,  hvorefter  talerstolen  blev  overgivet 
til  str.  Birgitte  Lyberth  fra  Aarhus  ward. 

Hun  gav  udtryk  for  at  hun  selvfølgelig 
som  andre  ønskede  at  blive  gift,  og  få 
sin  egen  familie  og  dele  kærligheden  med, 
-  men  gav  på  trods  af  dette  udtryk  for 
at  det  vigtigste  var  dog  dette  at  kunne 

XI 


"Jeg  er  Guds  kære  barn"  sunget  af  Aalborg  pigekor. 

leve  sit  liv  så  man  en  dag  kunne  komme 
tilbage  til  vor  Himmelske  Fader.  Æg- 
teskabet er  et  delmål  som  jeg  også  stiler 
efter.  Jeg  stoler  på  Herren  og  ved  at  han 
hjælper  mig,  sluttede  Birgitte  Lyberth. 

Rådgiver  i  stavens  U.P.  str.  Ane  Birthe 
Jørgensen,  Esbjerg  ward  talte  om  betyd- 
ningen af  at  have  en  uddannelse,  især 
når  man  måske  som  hende  blev  alenemor 
med  fem  børn.  Jeg  måtte  igang  med  at 
uddanne  mig  i  denne  situation,  og  var 
glad  for  den  hjælp  jeg  kunne  få  fra 
Helligånden.  Vi  kan  gøre  hvad  vi  vil, 
hvis  vi  vil  være  positive  og  beslutte  os 
og  trække  på  Herrens  hjælp.  Ane  Birthe 
Jørgensen  sluttede  sin  tale  som  følgende: 


Str.  Annette  Nielsen,  Frederikshavn  gren, 
om  vigtigheden  af  at  uddanne  sig. 


talte 


Hvis  det  ikke  er  rent,  så  tænk  det  ikke. 
-hvis  det  ikke  er  godt,  så  gør  det  ikke. 
-hvis  det  ikke  er  pænt,  så  sig  det  ikke. 

Str.  Kirsten  Holmbo,  Esbjerg  ward  gav 
afveksling  til  programmet  med  en  flot 
sangsolo,  hvorefter  mødet  blev  afrundet 
med  taler  af  str.  Esther  Blønd,  Fredericia 
ward  og  str.  Birthe  Vestergård  Poulsen, 
Silkeborg  gren  som  mor  og  datter. 

Esther  Blønd  talte  om  at  opdrage  døtre 
og  Birthe  Vestergård  talte  om  den  arv 
hun  havde  fået  fra  sin  mor.  Hun  var 
taknemmelig  for  de  »rødder«  i  evangeliet 
hun  havde  fået  fra  sin  mor  og  de  »vinger« 
der  bar  når  hun  troede  på  sig  selv  ud 
fra  det  evangeliet  havde  lært  hende. 
Esther  Blønd  trak  også  paralleller  til  sin 
egen  opdragelse.  Lærer  man  sine  børn 
de  rette  principper,  -  så  styrer  de  sig  selv, 
sluttede  str.  Esther  Blønd. 

Hele  mødets  idé  havde  en  »rød  tråd« 
som  str.  Anne-Liisa  Buur  på  en  meget 
fin  måde  fik  kædet  sammen. 

Alle  var  opbygget  og  beriget  efter  dette 
åndelige  møde. 

Anden  afdeling  var  programsat  som 
en  koncert. 

Måske  var  det  mere  rigtigt  at  kalde 
det  »kvinder  og  kultur«,  -  idet  her  både 
var  indslag  med  digte,  oplæsning,  instru- 
mentale numre  og  sange. 

Mange  deltog  hver  på  sit  stade,  -  men 
alle  med  et  ønske  om  at  udvikle  sig  selv. 
Måske  også  for  at  dele  ens  egen  glæde 
som  udøver,  med  andre. 

Alle  som  deltog  i  denne  velforberedte 
kvindekonference  vendte  hjem  fyldt  med 
begejstring  for  hvad  evangeliet  kan  give, 
og  glade  for  det  søskendefællesskab  de 
følte  ved  samværet. 

Inge  Karin  Ilskov  □ 


Str.  Liselotte  Knudsen  på  klarinet  akkompagneret  af  str.  Karin  Bidstrup  -  begge  Aarhus 
ward. 


Kvartet  fra  Aalborg  ward,  fra  venstre  Gerda, 
Malene,  Lis  og  Lisbeth. 


Vi  bringer  sporten 


Danmarksmesterskaberne 
afholdtes  i  Ålborg 

Ålborg  var  rammen  om  DM  indenfor 
sporten  i  Bededags-ferien  -  fredag  og 
lørdag  d.  29.  og  30.  april  '88  -  iøvrigt 
første  gang,  at  disse  mesterskaber  blev 
holdt  over  2  dage. 

Ud  fra  mange  udtalelser  var  det  et 
godt  og  veltilrettelagt  stævne  som  altid, 
når  det  er  lagt  i  hænderne  på  de  mange 
aktive  søskende  i  Ålborg,  og  med  en  lille 
forsinkelse  gik  sportsmesterskaberne  i 
gang  fredag  d.  29.  april  kl.  13  -  første 


med  badminton  sideløbende  med  bord- 
tennisturneringen og  dagen  efter  med 
volleyball  og  DM  sluttede  med  inden- 
dørsfodboldturneringen. 

Fredag  aften  var  der  en  meget  fin 
spisning  i  Ålborg  kirkebygning  samt  ud- 
deling af  præmier  til  mestrene  indenfor 
badminton  og  bordtennis  -  en  aften,  der 
sluttede  med  dans  og  underholdning  - 
samt  en  aften,  hvor  de  mange  deltagere 
hyggede  sig  med  hinanden  -  og  lad  mig 
understrege:  -  en  aften,  der  er  alt  for  få 
af,  når  det  gælder  at  få  en  god  snak  med 
søskende  fra  den  anden  stav.  -  Det  kunne 


være  skønt,  hvis  vi  som  søskende  kunne 
støtte  hinanden  endnu  mere  gennem 
sådanne  arrangementer. 

Lørdagen  blev  lidt  længere  end  be- 
regnet, idet  mange  af  kampene  var  drøje, 
lige  og  langvarige,  så  det  blev  noget 
senere  end  beregnet  at  stævnet  sluttede 
af  om  lørdagen. 

Følgende  resultater  blev  opnået  ved 
DM: 

Badminton: 

12-14  år  (single)  1.  Henrik  Steffensen 
(Ålborg).  2.  Sebastian  Haibrock  (3  W). 
12-14  år  (double)  1.  Henrik  (Ålborg) 
og  Søren  Holmboe  (Esbjerg).  2.  Seba- 
stian (3  W)  og  Morten  Hansen. 
15-17  år  (single)  1.  Peter  Anderson  (4 
W).  2.  Rene  Brandt  (4  W). 
15-17  år  (double)  1.  Peter  og  Rene.  2. 
David  Meiisøe  og  Eli  Madsen  (3  W). 
18-34  år  (single)  1.  Arne  Nielsen  (Oden- 
sej.  2.  Brian  Hall  (1  W). 
18-34  år  (double)  1.  Martin  Jensen  og 
Thomas  Klitgaard  (Ålborg).  2.  Bent  Fal- 
den og  Flemming  Klitgaard  (Ålborg. 
Over  35  år  (single)  1.  Ole  Steffensen 
(Ålborg).  2.  Leif  Klitgaard  (Ålborg). 
Over  35  år  (double)  1.  Ole  og  Leif 
(Ålborg.  2.  Ole  Madsen  og  Hans  H. 
Nielsen  (3  W). 

Dame  18-34  år  (single)  1.  Tina  Hen- 
riksen (3  W).  2.  Anna-Lise  Falden  (Ål- 
borg). 

Dame  18-34  år  (double)  1.  Lisbeth 
Jensen  og  Mariann  Klitgaard  (Ålborg). 
2.  Tina  H  og  Heidi  Madsen  (3  W). 
Dame  over  35  år  (single)  1.  Henny 
Klitgaard  (Ålborg).  2.  Jytte  Nielsen 
(Fr.havn). 

Pigerække  1.  Elisabeth  Klitgaard  (Ål- 
borg). 2.  Marianne. 

Mix  18-34  år  1.  Ole  Andersen/Nili 
(Odense).  2.  Flemming  og  Hanne  Klit- 
gaard (Ålborg). 

Mix  over  35  år  1.  Ejvin  og  Kirsten 
Kristensen  (Fr.havn).  2.  Søren  og  Jytte 
Nielsen  (Fr.havn). 

Bordtennis: 

12-14  år  (single)  1.  Klaus  Metnik  (Kbh). 
2.  Morten  (Kbh). 

15-17  år  (single)  1.  David  Bertelsen  (4 
W).  2.  David  Meilsøe  (3  W). 
15-17  år  (double)  1.  David  Meilsøe  og 
Eli  Madsen.  2.  Thomas  Willemaim  (Hor- 
sens) og  Preben  Kristensen  (Ålborg. 
1 8-34  år  (single)  1 .  Ole  Andersen  (Oden- 
se). 2.  Leo  Andersen  (Odense). 
18-34  år  (double)  1.  Ole  og  Leo  An- 
dersen (Odense).  2.  Brian  Hall  og  Søren 
Koch  (Kbh). 

Pigerække  1.  Elisabeth  Klitgaard  (Ål- 
borg). 2.  Jette  (Kbh). 


Volleyball: 

Piger  under  18  år  1.  Frederikshavn.  2. 
1.  ward. 

Drenge  under  18  år  1.  3.  ward.  2.  4. 
ward. 

Damer  over  18  år  1.3.  ward.  2.  Ålborg. 
Herrer  over  18  år  1.  Ålborg.  2.  3.  ward. 

Fodbold: 

Under  18  år  1.3.  ward.  2.  Ålborg. 
Over  1 8  åi  1.4.  ward.  2.  Odense. 

Til  slut  vil  jeg  på  Aktivitetskomiteens 
vegne  i  Århus  stav  sige  tak  til  de  mange, 


meget  aktive  deltagere  i  DM  og  forhå- 
bentligt på  et  snarligt  gensyn  og  sidst  men 
ikke  mindst  en  stor  tak  til  søskende  i 
Ålborg  ward  og  især  til  min  gode  og 
mangeårige  medarbejder  br.  Leif  Klitga- 
ard, Ålborg  ward  -  uden  jeres  og  din 
hjælp  ingen  sportsmesterskaber  i  det  hele 
taget!  -  tusind  tak!! 

På  Aktivitetskomiteens  vegne  -  Århus 
stav  -  med  sportslig  hilsen  - 

Carl-Johan  Grabe,  Esbjerg  ward, 
formand  for  Aktivitetskomiteen  i 
Århus  stav. 


Stavsmestre  i  volleyball,  Aalborg  nr.  1  og  Frederikshavn  nr.  2. 


Aarhus'  Stavmesterskaber  1988 

Århus  stav's  aktivitetskomité  ønskede 
atter  i  år  at  arrangere  et  kombineret 
arrangement  med  Familie-træf  og  sport- 
smesterskaber indenfor  samme  ramme. 

Allerede  i  januar  måned  blev  enhe- 
derne kontaktet  og  indtil  en  måned  før 
dette  arrangement  skulle  løbe  af  stabelen, 
så  del  ud  til  at  blive  et  lige  så  vellykket 
arrangeement  som  tidligere  år.  -  Desvær- 
re måtte  komiteen  aflyse  Familie-træf  på 
grund  af  manglende  tilslutning.  lait  40 
var  meldt  til  det  helt  store  arrangement 
i  Ålborg  i  påsken  1988,  og  mange 
enheder  var  overhovedet  ikke  repræsen- 


teret. Derfor  valgte  komiteen  at  afholde 
stavsmesterskaberne  i  badminton,  fod- 
bold, volleyball  og  bordtennis  på  én  dag, 
nemlig  skærtorsdag  i  Ålborg. 

Dette  arrangement  forløb  planmæssigt 
med  rimelig  god  tilslutning  og  på  bil- 
lederne ses,  at  der  var  god  aktivitet  på, 
i  og  udenfor  banen. 

Resultater: 
Badminton: 

12-14  år  (single)  1.  Henrik  Steffensen 
(Ålborg).  2.  Søren  Holmboe  (Esbjerg). 
15-17  år  (single)  1.  Preben  Kristensen 
(Ålborg.  2.  Bjarne  Vestbø  (Ålborg). 
1 8-34  år  (single)  1 .  Arne  Nielsen  (Oden- 


se). 2.  Robert  Nielsen  (Odense). 
Over  35  år  (single)  1.  Leif  Klitgaard 
(Ålborg.  2.  Ole  Steffensen  (Ålborg). 
1 8-34  år  (Herre  double)  1 .  Martin  Jensen 
og  Thomas  Klitgaard  (Ålborg).  2.  Bent 
Falden  og  Flemming  Klitgaard  (Ålborg). 
Over  35  år  (herre  double)  1.  Ole  Stef- 
fensen og  Leif  Klitgaard  (Ålborg).  2.  Leif 
Van  de  Weerd  (Ålborg  og  Carl  Johan 
Grabe  (Esbjerg). 

18-34  år  (dame  single)  1.  Henny  Klit- 
gaard (Ålborg.  2.  Anna-Lise  Falden  (Ål- 
borg). 

18-34  år  (Mix)  1.  Ole  Andersen/Betina 
Krogh  (Odense).  2.  Mariann  og  Flem- 

ming  Klitgaard  (Ålborg). 
Bordtennis: 

15-17  år  (single)  1.  Jan  Balazs  (Odense). 
2.  Jesper  Kristensen  (Fr.havn). 
1 8-34  år  (single)  1 .  Ole  Andersen  (Oden- 
se). 2.  Lars  Mathiasen  (Odense). 
18-34  år  (double)  1.  Ole  Andersen/Lars 
Mathiasen  (Odense).  2.  Poul  Erik  Han- 
sen/Jan Balazs. 

Volleyball: 

Damer  over  18  år  1.  Ålborg.  2.  Fr.havn. 
Herrer  over  1 8  år  1 .  Ålborg.  2.  Odense. 


Fodbold: 

Under  1 8  år  1 .  Ålborg.  2.  Esbjerg. 
Over  18  år  1.  Odense.  2  Ålborg. 

Det  er  naturligvis  Aktivitetskomiteens 
store  ønske  at  arrangere  noget,  hvor  alle 
aldersgrupper  på  stavsbasis  kan  være 
med,  uanset  om  det  hedder  Familie-træf 
eller  sportsmesterskaber,  og  det  er  glæ- 
deligt at  stavspræsidentskabet  har  den 
samme  holdning  overfor  dette,  og  derfor 
bliver  det  også  interessant  at  se  resultatet 
af  de  mange  spørgeskemaer,  der  er  sendt 


rundt  i  staven  her  i  maj  måned  1988. 

Med  håbet  et  på  gensyn  ved  næste 
sportsmesterskaber  og  med  deltagelse  af 
endnu  flere  aktive  medlemmer,  sender 
jeg  på  Aktivitetskomiteens  vegne  de  bed- 
ste og  varmeste  hilsner  til  de  mange,  der 
deltog  i  dette  års  stavsmesterskaber  i 
Ålborg. 

Leif  Klitgaard  og 
Carl  Johan  Grabe 

Sluttes  side  XVI 


DM:  Badminton  double, 
alle  fra  Aalborg 


Stavsmestre  i  fodbold: 
Odense  nr.  I  og  Aalborg  nr.  2. 

Stakke  af  bøger  på  vej  til  Afrika 

Over  500  medlemmer  hjælper  til  i  et  stort  velgørenhedsprojekt 


Medlemmer  af  kirken  håndterer  det  hårde  arbejde  med  at  læsse  nogle  af  de  mere  end 
5.000  kasser  med  bøger  på  en  lastbil.  Bøgernes  mål:  Afrika, 


Mere  end  500  medlemmer  af 
kirken  i  Potomac  Virginia  og 
Washington  D.C.  regionerne 
har  bygget  bro  over  oceaner  og  kulturer 
i  et  projekt,  der  allerede  har  sendt 
180.000  lære-  og  biblioteksbøger  til  tre 
afrikanske  lande. 

Bøgerne,  der  er  doneret  af  større  bog- 
forlag, skal  i  Zimbabwe,  Sierra  Leone 
og  Ghana  bruges  af  skoleelever,  der 
hungrer  efter  viden.  Bøgerne  har  en 
markedsværdi  på  over  1 6  mill.  kr. 

Pierce  Campbell  fra  McLean  ward  i 
McLean  Virginia  stav  organiserede  pro- 
jektet efter  et  besøg  i  Bvute  området  i 
Zimbabwe.  Den  modtagelse  han  fik,  da 
han  besøgte  en  skole  var  overvældende. 

»600  små  ansigter  smilede,  mens  de 
række  for  række  var  opstillet  i  den 
brændende  middagssol,«  mindes  Camp- 
bell. »Børnene  fra  skolen  sang  en  vel- 
komst. Landsbyens  ældste  var  samlede 
og  gav  os  en  lang,  inderlig  og  detaljeret 
velkomst.« 

»Disse  menneskers  værdighed  og  stolt- 


hed,« fortsatte  han,  »rørte  ved  vore  hjer- 
ter. Vi  var  fast  besluttet  på  at  hjælpe  dem, 
hvis  vi  kunne.« 

Bvute  skolen  bestod,  som  alle  skoler 
på  landet  i  Zimbabwe,  af  små  barak- 
lignende  bygninger  opført  af  ler  blandet 
med  strå,  formet  til  mursten  og  tørret 
i  den  afrikanske  sol.  Skolens  vand  blev 
båret  af  landsbyens  kvinder  i  spande  på 
deres  hoveder,  sommetider  over  en  af- 
stand på  op  til  20  km.  I  Zimbabwe  er 
der  800.000  børn  der  skal  uddannes  i 
et  skolesystem,  der  er  opbygget  til  at  klare 
80.000. 

Ved  sin  tilbagekomst  til  USA  gik 
Campbell  i  gang.  Han  kontaktede  Fre- 
dicka  Donaldson  fra  skolemyndigheder- 
ne i  Fairfax  County  (Va.).  Hun  sørgede 
for  at  skolemyndighederne  gav  projektet 
brugte  bøger,  der  ikke  var  brug  for 
længere. 

O.  Ray  Warner,  der  også  bor  i  McLe- 
an Virginia  stav,  arbejder  for  det  ame- 
rikanske undervisningsministerium.  Han 
fortalte  Campbell  om  en  organisation  der 


forærer  nye  lærebøger  fra  større  bogfor- 
lag til  værdige  grupper. 

De  blev  kontaktet  og  spurgt  om  de 
ville  støtte  projektet.  Svaret  var  »ja«  - 
med  et  betragteligt  antal. 

Imidlertid  var  der  skatter  og  afgifter 
samt  legale  betingelser,  der  først  skulle 
klares.  For  det  første  skulle  leveringen 
ske  til  en  organisation  i  USA.  Dernæst 
skulle  alle  bøger  læsses  af,  pakkes  ud, 
stemples  »ikke  til  videresalg«,  pakkes, 
anbringes  i  containere  og  så  sendes  til 
en  velgørende  organisation  i  de  afrikan- 
ske lande. 

Andre  brikker  faldt  på  plads.  Africare, 
et  alemnnyttigt  foretagende  i  Washington 
D.C,  ville  sørge  for  containers  til  for- 
sendelsen. The  National  Farmers  Asso- 
ciation of  Zimbabwe  (landbrugsrådet 
o.a.)  indvilgede  i  at  hjælpe  kirken  med 
at  vurdere  hvert  områdes  behov  og  hjæl- 
pe med  fordelingen. 

Men  et  enormt  stort  arbejde  skulle 
stadig  gøres  med  at  bearbejde  bøgerne 
og  gøre  dem  klar  til  afsendelse.  Det  ville 
vise  sig  at  Campbell  fik  hjælp  -  og  megen 
hjælp. 

Medlemmerne  af  kirken  i  Washing- 
ton-området hjalp  til.  Bearbejdelsen  af 
bøgerne  begyndte  som  et  tjenesteprqjekt 
for  wards  for  enlige  voksne,  men  da 
nyheden  spredtes  voksede  det  snart  til 
at  involvere  andre  wards.  Det  var  ikke 
usædvanligt  at  se  hele  familier  komme 
til  Tysons  wards  kirke  i  McLean,  hvor 
projektet  blev  gennemført. 

Campbell  var  overvældet  over  støtten. 
»Der  var  tidspunkter  hvor  150  menne- 
sker kom  for  at  hjælpe  med  bøgerne,« 
sagde  han.  »Vi  var  en  aften  i  stand  til 
at  bearbejde  40.000  bøger  på  mindre  end 
21/2  time,  på  grund  af  denne  slags  støtte. 
Vi  blev  tilbudt  hjælp  på  så  mange  må- 
der.« 

Der  var  tidspunkter  hvor  hjælpen  måt- 
te tilkaldes  indenfor  en  time.  Campbell 
mindes  han  blev  ringet  op  af  George 
Bailey,  pedellen  ved  Tysons  kirken,  med 
besked  på,  at  en  lastbil  holdt  udenfor 


XVI 


læsset  med  bøger.  »Disse  lastbiler  skulle 
losses  med  det  samme,«  sagde  Campbell. 

Campbell  tog  telefonen  og  kontaktede 
folk  han  beskrev  som  »minutmænd«, 
fordi  de  var  villige  til  at  forlade  det  de 
lavede  for  at  hjælpe. 

Resultatet  af  disse  anstrengelser  er 
synlige:  Omkring  120.000  bøger  er  på 
vej  til  Zimbabwe  og  andre  60.000  er 
på  vej  til  Ghana  og  Sierra  Leone. 

Fordelene  for  Afrikas  børn  ved  disse 
bøger  er  indlysende.  Men  dette  kæmpe- 
projekt har  også  efterladt  et  indtryk  på 
menneskene  i  Washington-området. 

Projektet  har  ført  til  mindst  én  dåb: 
Søster  Donaldson,  den  ansatte  ved  sko- 
lerne, som  formidlede  gaven  af  de  brugte 
lærebøger.  Hun  havde  længe  været  ven 
med  familien  Campbell  og  havde  før 
undersøgt  kirken,  men  blev  særligt  rørt 
ved  at  se  så  mange  medlemmer  af  kirken 
være  med  for  at  hjælpe  andre. 

»Det  er  dejligt  at  være  en  del  af  noget 
synligt,«  sagde  Campbells  søn  Marc,  som 
hjalp  sin  far  med  at  koordinere  mod- 
tagelse og  afsendelse  af  bøgerne.  »Når 
du  ved  at  lidt  tid  og  lidt  sved  kan  bevirke, 
at  der  kommer  håb  om  et  meningsfyldt 


liv,  så  har  du  ikke  noget  imod  nogle 
ømme  muskler.« 

Dan  og  Alyssa  Lloyd,  også  fra  McLe- 
an  wardet,  ledede  stemplingen.  »Det  har 
været  spændende  for  os  at  være  invol- 
veret i  denne  slags  humanitært  arbejde.« 

»Det  er  forfærdeligt  at  lade  en  forstand 
blive  spildt,«  sagde  Pierce  Campbell,  da 
han  opsummerede  sine  følelser  for  bog- 
projektet. »Vi  tror  at  disse  bøger  vil  blive 
et  vindue  til  verden  for  hundrede  tusinder 
af  børn,  der  nu  vil  have  redskaber  til 
deres  uddannelse.« 

Church  News  □ 


Sporten 

(forts.) 

Badminton  -  1987-88 
»Aalborg-Cup« 

Vinteren  igennem  har  Aalborg  - 
som  de  plejer  -  gennemført  en 
badmintonturnering  og  resulta- 
terne blev: 
Herre  A: 

1 .  Martin  Jensen.  2.  Flemming  Klitgaard. 
3.  Ole  Steffensen.  4.  Bent  Falden. 
Herre  B.: 

1.  Morten  Sørensen.  2.  Leif  Klitgaard. 
3.  Knud  Andersen.  4.  Johnny  Kristof- 
fersen. 
Double: 

1.  Martin/Thomas.  2.  Flemming/Bent. 
3.  Leif/ Ole.  4.  Leif  Van  de  Weerd/Kurt. 
Dame: 

L  Mariann  Klitgaard.  2.  Anne  Nysom. 
3.  Hanne  Klitgaard.  4.  Dorthe  Kratch. 
Drenge/Piger: 

1.  Henrik  Steffensen.  2.  Bjarne  Vestbø. 
3.  Preben  Kristensen.  4.  Elisabeth  Klit- 
gaard. 5.  Marianne  Vestbø. 

Vi  begynder  igen  til  oktober.  Hilsen 
Aktivitetskomiteen.  □ 


Årets  fighter  blev  Elisabeth  Klitgaard. 
Valget  var  rigtigt,  for  ved  DM  blev  hun 
danmarksmester  i  badminton  og  bord- 
tennis. Årets  fighter  er  kun  13  år. 

